ຝ່າຍຄ້ານ ຣັດເຊຍ ເລືອກເອົາ ຄະນະນຳພາ ເພື່ອຈັດປະທ້ວງ
ຝ່າຍ​ຄ້ານ​ຂອງຣັດ​ເຊຍ​ ພາກັນເລືອກ​ເອົາຄະນະ​ນຳພາປະທ້ວງ ​ທີ່​ມີ​ສະມາຊິກ​ 45 ຄົນ ທາງອິນ​ເຕີ​ແນັດ.
ບັນດາຝ່າຍຄ້ານຂອງຣັດເຊຍ ໄດ້ພາກັນເລືອກເອົາຄະນະນຳ ພາທີ່ມີສະມາຊິກ 45 ຄົນ ທາງອິນເຕີແນັດ ທີ່ຈະມີໜ້າທີ່ໃນ ການນໍາພາຈັດການປະທ້ວງ ຢູ່ຕາມຖະໜົນຫົນທາງຄັ້ງໃຫຍ່ ເພື່ອໃຫ້ເປັນຂະບວນ ການທີ່ແໜ້ນໜາກວ່າເກົ່າ ຕໍ່ຕ້ານປະ ທານາທິບໍດີ Vladimir Putin ບັນດາຜູ້ນໍາພາກ່າວວ່າ ເກືອບ 82 000 ຄົນໄດ້ເຂົ້າຮ່ວມການລົງຄະແນນສຽງ ທີ່ໄດ້ສີ້ນ ສຸດລົງໃນວັນຈັນວານນີ້ ຜູ້ນໍາຝ່າຍຄ້ານ ທ່ານ Alexander Navalny ໄດ້ຮັບຄະນະສຽງຫລາຍກວ່າເຄິ່ງນຶ່ງຂອງການປ່ອນບັດ ການປ່ອນບັດໄດ້ມີຂື້ນ ທ່າມກາງການກົດດັນທີ່ມີເພີ້ມຂຶ້ນຂອງລັດຖະ ບານຕໍ່ພວກຝ່າຍຄ້ານ ຜູ້ນໍາຂັ້ນສູງຄົນນຶ່ງຂອງພັກ Just Russia ທ່ານ Leonid Razvozzhayev ໄດ້ຖືກຈັບໃນວັນອາທິດແລ້ວ ເຈົ້າໜ້າທີ່ລັດຖະ ບານ ກ່າວວ່າ ທ່ານໄດ້ເຂົ້າມອບຕົວ ແລະໄດ້ສາລະພາບວ່າ ທ່ານພົວພັນກັບການຈັດຕັ້ງໃນການກໍ່ຄວາມບໍ່ສະຫງົບຄັ້ງໃຫຍ່ໃນຣັດເຊຍ ບັນດາຜູ້ສະໜັບສະໜູນທ່ານ Razvozzhayev ກ່າວວ່າ ທ່ານໄດ້ຖືກລັກພາໂຕຈາກ Ukraine ແລະການໃຫ້ສາລະພາບຂອງທ່ານນັ້ນແມ່ນ ໄດ້ມາດ້ວຍການທໍລະມານ ອົງການຂ້າຫລວງໃຫຍ່ສະຫະປະຊາຊາດຮັບຜິດຊອບເລື່ອງອົບພະຍົບ ຫຼື UNHCR ທີ່ນະຄອນ Kyiv ໃຫ້ການຢືນຢັນວ່າ ທ່ານ Rasvozzhayev ໄດ້ຫາຍສາບສູນໄປ ຫລັງຈາກໄດ້ລົງທະບຽນກັບອົງການດັ່ງກ່າວ ໃນວັນທີ 9 ເດືອນຕຸລາຜ່ານມາ ອາທິດແລ້ວນີ້ ບັນດາເຈົ້າໜ້າທີ່ ໄດ້ເລີ້ມລົງມືສືບສວນ ຜູ້ນຳພັກນິຍົມຊ້າຍ ທ່ານ Sergei Udaltsov ແລະສະມາຊິກຂອງພັກ ທ່ານ Konstatin Lebedev ໃນຂໍ້ວ່າ ເຂົາເຈົ້າເປັນຜູ້ວາງແຜນຈັດຕັ້ງການ ກໍ່ຈະລາຈົນຄັ້ງໃຫຍ່ ທີ່ກຸງມົສກູ ໃນເດືອນພຶດສະພາຜ່ານມ